# Александрийска библиотека

### от Уикипедия, свободната енциклопедия

Александрийската библиотека е била най-големата библиотека в древността. Освен това е била и най-големият за своето време център на науката.

Основана е в началото на III век пр.н.е. по време на управлението на египетския владетел Птолемей II. В основаването на библиотеката взели участие Деметрий Фалерски и, вероятно Стратон от Лампсак. Предполага се, че в нея са се съхранявали между 400 и 700 хиляди свитъка. Птолемеите издали закон, според който корабите в пристанището трябвало да бъдат проверявани и всеки ръкопис, неизвестен на библиотеката, да се прибира. За да съсипят своята съперница - библиотеката в Пергамон, Птолемеите забранили износа на нилски папирус.

В библиотата са работили много учени от епохата на елинизма, в това число Евклид, Ератостен и Аполоний Родоски.

В периода 47-48 пр.н.е. библиотеката изгоряла. Точни данни за причините за пожара до ден днешен няма. Предполага се, че е причинен от войските на Юлий Цезар като част от кампанията за покоряване на града. През 391 от н.е. библиотеката била разрушена от тълпи християни фанатици ръководени от декрета на патриарх Теофил.

Новата библиотека

На 23 април 2002г. в Александрия, е открита голяма съвременна библиотека, която да възстанови старото величие и да осигури свободен достъп до знанията на всички желаещи. Във финансирането на строителството участва ЮНЕСКО. Строителството на новата сграда е продължило 12 години. Единадесететажната ултрамодерна постройка е с формата на срязан косо цилиндър, замислен като символ на Слънцето - знака на Древен Египет. На една от стените могат да се видят букви от всички съществуващи в света азбуки. В огромната и светла читалня, предвидена за 3500 посетители, може да се получи всяка книга и веднага да се направи разпечатка или запис на компактдиск на част от нея. Равнищата за четене са 7, а новата сграда с площ 40 130 кв м.

През 2004 BBC съобщава, че полски и египетски археолози са открили останки в района на Брухион в Александрия, които много приличат на читални зали и аудитории и се предполага, че това са руините на прочутата древна библиотека. [1]

## [редактиране] Външни препратки

- Съвременната Александрийска библиотека

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80%D0%B8%D0%B9%D1%81%D0%BA%D0%B0_%D0%B1%D0%B8%D0%B1%D0%BB%D0%B8%D0%BE%D1%82%D0%B5%D0%BA%D0%B0.html“.

Категории: Древен Египет | Библиотеки

##### Views

- Статия
- Беседа
- Текуща версия

##### Търсене

##### На други езици

- Català
- Deutsch
- English
- Polski
- Русский